OpenLLM-France/wikimedia huggingface dataset:
# Excalibur

Excalibur (bretainieraz: Kaledvoulc'h, kornubieraz: Kalesvol, galesez: Caledfwlch eta irlanderaz: Caladbolg) Artur erregearen kondairazko ezpataren izena da.

## Izena

Bere izenaren jatorriari buruzko hainbat teoria daude. Onartuenetako batek dioenez latinezko Ex Calce liberatus ("Harritik Askatua") hitzetik eratorria da. Halere, idazki askotan era ezberdinez izendatua izan da eta gaur egungo bere izena hauetako batengandik eratorria izatea litekeena da: Caliburn, Godofredo Monmouthekoaren idazkietan agertzen denez, ziurrenik Chalybs ("Altzairu") izen latindarretik eratorria; Culhwch and Olwen izeneko aintzineko kondaira galestarrean Caledfwlch izenarekin deritzo, hau era berean aintzineko gaeleraren Caladbolg ("Ezpata Dirdiratsua") izenetik eratorria delarik.
Aintzineko frantseseraz Escalibor eta Excalibor izenetara eratorri zen, azkenik guretzat euskaraz hain ezaguna den Exkalibur izenan amaitu zuelarik.

## Exkaliburren eskuratzea

Artur erregeak kondairazko ezpata honen jabe nola bilakatu zenari buruzko hainbat kontakizun daude. Godofredo Monmouthekoak ezpata Avalonen landua izan zela besterik ez du aipatzen, inongo xehetasun gehiagorik eman gabe.
Arturiar zikloan azaltzen zaigunez, Aintzirako dama edo Andera izeneko lamia edo ninfa batek ezpata Arturri ematen dio. Gaur egun gureganaino ailegatu eta hedatuena den bertsioaren arabera, Arturrek Exkalibur ezpata harri batetik atera ondoren eskuratu zuen, Merlin aztiak ezpata hau aurretik landu zuelarik.

## Exkaliburren desagertzea

Kontakizun onartuenaren arabera, hilzorian zegoen Arturrek bere zaldunetako bati ezpata aintzira sorgindura jaurtiki dezan agindu zion. Kontakizunaren arabera Girflet, Bedivere, Lantzelot edo Perceval izeneko zaldun honek hasiera batean ez dio agindu honi jaramonik egingo, gero gogo txarrez agindua onartu eta bete egingo du.
Zaldunak ezpata aintzirara jaurtikitzean, esku bate ur azal gainean agertu, ezpata heldu eta ondoren aintziraren sakontasunetan barna desagertu zen.
Esaten denez ezpata Erregearen gorpuarekin bat dago, honen itzulera den egunaren zain.

## Filma

Ezpata honek John Boorman zuzendariak 1981an Artur Erregeari buruz eginiriko Excalibur filmari izenburua ematen dio. Beste hainbat filmetan ere ezpata honen izena aipatzen da, adibidez, Steve Barron zuzendariaren 1998ko Merlin filma.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak

## Kanpo estekak

* Datuak: Q187880
* Multimedia: Excalibur / Q187880
# Epinephelus

Epinephelus Serranidae familiako arrain genero bat da. Ozeano tropikal eta azpitropikaletan bizi dira.

## Espezieak

* Epinephelus acanthistius
* Epinephelus adscensionis
* Epinephelus aeneus
* Epinephelus albomarginatus
* Epinephelus amblycephalus
* Epinephelus analogus
* Epinephelus andersoni
* Epinephelus areolatus
* Epinephelus awoara
* Epinephelus bilobatus
* Epinephelus bleekeri
* Epinephelus bontoides
* Epinephelus bruneus
* Epinephelus caninus
* Epinephelus chabaudi
* Epinephelus chlorocephalus
* Epinephelus chlorostigma
* Epinephelus cifuentesi
* Epinephelus clippertonensis
* Epinephelus coeruleopunctatus
* Epinephelus coioides
* Epinephelus corallicola
* Epinephelus costae
* Epinephelus cyanopodus
* Epinephelus daemelii
* Epinephelus darwinensis
* Epinephelus diacanthus
* Epinephelus drummondhayi
* Epinephelus epistictus
* Epinephelus ergastularius
* Epinephelus erythrurus
* Epinephelus exsul
* Epinephelus fasciatomaculosus
* Epinephelus fasciatus
* Epinephelus faveatus
* Epinephelus flavocaeruleus
* Epinephelus gabriellae
* Epinephelus goreensis
* Epinephelus guttatus
* Epinephelus haifensis
* Epinephelus heniochus
* Epinephelus hexagonatus
* Epinephelus howlandi
* Epinephelus indistinctus
* Epinephelus irroratus
* Epinephelus itajara
* Epinephelus labriformis
* Epinephelus lanceolatus
* Epinephelus latifasciatus
* Epinephelus lebretonianus
* Epinephelus longispinis
* Epinephelus macrospilos
* Epinephelus maculatus
* Epinephelus magniscuttis
* Epinephelus malabaricus
* Epinephelus marginatus
* Epinephelus melanostigma
* Epinephelus merra
* Epinephelus miliaris
* Epinephelus morio
* Epinephelus morrhua
* Epinephelus multinotatus
* Epinephelus mystacinus
* Epinephelus nigritus
* Epinephelus niphobles
* Epinephelus niveatus
* Epinephelus octofasciatus
* Epinephelus ongus
* Epinephelus perplexus
* Epinephelus poecilonotus
* Epinephelus polylepis
* Epinephelus polyphekadion
* Epinephelus polystigma
* Epinephelus posteli
* Epinephelus quernus
* Epinephelus quinquefasciatus
* Epinephelus quoyanus
* Epinephelus radiatus
* Epinephelus retouti
* Epinephelus rivulatus
* Epinephelus septemfasciatus
* Epinephelus sexfasciatus
* Epinephelus socialis
* Epinephelus spilotoceps
* Epinephelus stictus
* Epinephelus stoliczkae
* Epinephelus suborbitalis
* Epinephelus summana
* Epinephelus tauvina
* Epinephelus timorensis
* Epinephelus trimaculatus
* Epinephelus trophis
* Epinephelus tuamotuensis
* Epinephelus tukula
* Epinephelus undulosus

## Kanpo estekak

* Datuak: Q284420
* Multimedia: Epinephelus / Q284420
* Espezieak: Epinephelus
# Ernst Krenek

Ernst Krenek (Viena, Austria, 1900eko abuztuaren 23a - Kalifornia, AEB, 1991ko abenduaren 22a) Estatu Batuetako musikagilea izan zen, Austrian jaioa.

## Biografia

Vienako Akademian eta Berlingo Kontserbatorioan egin zituen ikasketak. Musika-joera eta -teknika ugari landu zituen. Neorromantizismotik abiatu bazen ere, geroago idazkera atonalera iritsi zen, eta hori ere utzi zuen jazzaren eraginari jarraitzeko.
Nazioartean arrakasta handia izan zuen Jonny spielt auf! (1927, Jo ezazu, Jonny) operarekin, disonantzia espresionista eta jazzaren eragina erakusten zuena.
Lan dodekafonikorik aipagarriena Karl V (1933) opera da. Geroagoko lanetan teknika atonal librea erabili zuen (Bosgarren Sinfonia) eta prozedura elektronikoak (1958, Spiritus Intelligentiae).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q158436
* Multimedia: Ernst Krenek / Q158436
# Ernst Jandl

Ernst Jandl (Viena, 1925eko abuztuaren 1a - ib., 2000ko ekainaren 9a) austriar idazlea izan zen.

## Biografia

Filologia alemana eta ingelesa ikasi zituen Vienan, eta ingelesezko irakasle izan zen, erretiratu arte. 1991n Erich Fried Nazioarteko Elkartearen Ordezkari izendatu zuten, eta 1993an literaturako Kleist saria jaso zuen. XX. mendeko egile esperimental garrantzitsuenetakotzat jotzen da. Jandlek bere Sprechgedichteei (Poema hiztunei) zor die ospe hori, poema horien testuetan edukiak eta formak adina garrantzi baitu soinuak. Bere poemak, beraz, XX. mendearen hasierako tradizio dadaistaren barruan daude, baina, haiek ez bezala, hitz-joko umoretsuz eta satiraz beterik. Horren adibiderik onena, seguru asko, 1966an argitaraturiko Laut und Luise liburua da (Soinua eta Luisa; itzulpenak ezin du, ordea, Luise eta leise arteko hoskidetasunean oinarritzen den alemanezko hitz-jokoa islatu, tituluak alemanezko laut und leise, ozen eta apal, esapidea gogorarazten baitu). Poema-liburu horrek arrakasta ikaragarria izan zuen, eta 1968an disko bat grabatu zuen, Jandlen esanetan, horrelako poesiaren betetasuna iritsi zuena. Horren ondoren, beste grabaketa asko eta irratirako gidoiak egin zituen, bitarteko hori ere Jandlen literaturaren kontzepturako oso egokia baitzen. Antzerkia ere idatzi zuen, esate baterako, aktorerik gabe antzezteko egin zuen Der Raum, szenisches Gedicht für Beleuchter und Tontechniker (1970, Espazioa, argitzaileentzat eta soinu-teknikarientzat poema eszenikoa). Aus der Fremde (1980, Atzerritik) operak arrakasta handia izan zuen; bertan idazle batek bere burua torturatzen du, zazpi agerralditan hitz bakar bat ere paperean jartzeko gai ez delako. Poesia esperimentalaren irakurle-kopurua zabaltzea izan da Jandlen merezimendurik handiena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q44775
* Multimedia: Ernst Jandl / Q44775
# Ernst Kummer

Ernst Eduard Kummer (Sorau, Prusia, gaur egun Polonia, 1810eko urtarrilaren 29a - Berlin, Alemania, 1893ko maiatzaren 14a) alemaniar matematikaria izan zen. Sorau eta Liegnitzeko gymnasium-etako irakasle izan ostean, Breslauko Unibertsitateko matematika irakasle bilakatu zen 1842an. 1855an, Berlingo Unibertsitatean hasi zen lanean, eta baita Berlingo Gerra Ikastetxean ere. 1890ean utzi zuen irakaskuntza, eta hiru urte geroago hil zen.

## Erreferentzia

* ↑ Ernst Eduard Kummer. MacTutor History of Mathematics archive, University of St Andrews, history.mcs.st-andrews.ac.uk (Noiz kontsultatua: 2018-3-7).
* ↑ Ernst Eduard Kummer. britannica.com (Noiz kontsultatua: 2018-3-7).
* Datuak: Q57245
* Multimedia: Ernst Kummer / Q57245
# Ernst Happel Stadion

Ernst Happel Stadion (euskaraz Ernesto Happel Estadioa) Austriako Viena hirian kokatuta dagoen futbol zelaia da. UEFA Euro 2008a ospatu zen bertan eta 53.008 lagunentzako eserlekuak ditu. 1929 eta 1931 urte bitarteetan eraiki zuten, baina 1986an estadioa goitik behera eraldatu zuten. Otto Ernst Schweizer arkitekto alemaniarrak diseinatu zuen estadioa.
UEFA Euro 2008ko finala jokatu zen bertan. Estadioak baita ere, kontzertuetarako erabiltzen da eta atletismo txapelketa ezberdinetarako.

## Kanpo estekak

* Datuak: Q185741
* Multimedia: Ernst-Happel-Stadion / Q185741
# Ernst Jünger

Ernst Jünger (Heidelberg, Alemania, 1895eko martxoaren 29a - Wiflingen, 1998ko otsailaren 17a) alemaniar eleberrigilea izan zen.

## Biografia

Hamazazpi urte zituela sortetxea utzi ondoren, Atzerriko Legioan Afrikan barrena ibili eta Lehen Mundu Gerran aritu zen.
Ideologia nihilista baten ildotik abiatu zen orduan eta gerra, odolaren eta izpirituaren batasun magikoa bideratzen duen estetika helburutzat jo zuen hasierako obretan: In Stahlgewittern (1920, Altzairuzko ekaitza), Der Kampf als inneres Erlebnis (1922, Gerra, gure ama), Feuer und Blut (1926, Sua eta odola).
Hitlerren aldekoa ez zen arren, makinismoaren eta nazio-iraultzaren alde argitara eman zituen idatziez baliatu ziren naziak propaganda egiteko; hala ere Jüngerrek nazismoa obra batzuetan kondenatu egin zuen: Auf den Marmorklippen (1939, Marmorezko amildegien gainean), Der Friede (1943, Bakea, autobigrafia oharren bilduma) eta Heliopolis (1949). Eztabaidagai izan da beti Jünger eta askok leporatu diote joera garbirik agertu ez izana.
Azken obretan, gizabanakoaren papera nabarmendu zuen, diktadura eta masa guztien aurrean: Gläserne Bienen (1957), Aladins Problem (1983).
1989an Honoris causa doktore izendatu zuten Jünger Euskal Herriko Unibertsitatean. Gertaerak gogoeta eragin zuen bere egokitasunaz.

## Erreferentziak

* ↑ Azurmendi, Joxe (1997): “Nietzsche, Jünger: Anekdota baten esanahi paradigmatikoak” in Demokratak eta biolentoak, Donostia, Elkar. 75-125 or. ISBN 84-7917-744-6
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q76727
* Multimedia: Ernst Jünger / Q76727
# Ernst Kaltenbrunner

Ernst Kaltenbrunner (Ried im Innkreis, Austria-Hungariako Inperioa, gaur egun Austria, 1903ko urriaren 4a - Nurenberg, Alemania, 1946ko urriaren 16a) austriar abokatu eta politikaria, Bigarren Mundu Gerran Alemania Naziko goi-mailako ofiziala izan zen. Alderdi Nazionalsozialistan sarturik, 1938an Austriako SSetako taldeburu izendatu zuten. 1943an, txekiar abertzaleek Reinhard Heydrich hil ostean, haren lekua hartu zuen RSHAren zuzendaritzan. Nurenbergeko epaiketetan hiltzera kondenaturik, urkatu egin zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Ernst Kaltenbrunner Biografiasyvidas.com
* Datuak: Q78473
* Multimedia: Ernst Kaltenbrunner / Q78473
# Ernst Kretschmer

Ernst Kretschmer (Wüstenrot, Wurtemberg, 1888ko urriaren 8a - Tubingen, 1964ko otsailaren 8a) alemaniar psikiatra izan zen. Gizakien egitura morfologikoa eta adimenaren eritasunak lotu zituen. Lau pertsona-mota bereizi zituen, tipologia morfopsikologikoaren arabera (1921, Köperbau und Charakter, Fisika eta izaera): pikniko-ziklotimikoak (psikosi maniako-depresiborako joera), leptosomatikoak (asteniarako joera), eskizotimikoak (eskizofreniarako joera) eta atletiko-likatsua (epilepsiarako joera).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q60166
* Multimedia: Ernst Kretschmer / Q60166
# Ernst Johann von Biron

Ernst Johann von Biron (Bühren jaioa; errusieraz: Эрнст Иоганн Бирон; Kalnzeem, Semigalia, 1690eko azaroaren 23a/azaroaren 13a - Mitau, 1772ko abenduaren 29a/abenduaren 18a) Kurlandia eta Semigaliako dukea eta Errusiar Inperioko erregeordea izan zen.
Ana Errusiakoa enperatrizaren maitalea eta gorteko pertsonaiarik eraginkorrenaren izan zen. 1737tik 1740ra Kurlandia eta Senigaliako dukea izan zen. Anak erregeorde izendatu zuen bere seme Ivan VI.aren adin txikitasunean. Erregeordetzak hiru aste iraun zuen erregina hil ondoren, eta 1740ko azaroaren 19an haren aurkariek atxilotu eta Siberiako erbestera bidali zuten. 1763an Katalina Handiak Kurlandiako duke izendatu zuen berriro.
* Datuak: Q57768
* Multimedia: Ernst Johann von Biron / Q57768
# Euripo

Euripo (grezieraz: Εύριπος, Évripos, ˈevripos ahoskatua) Egeo itsasoan dagoen itsasartea da, Eubea uhartea eta kontinentean dagoen Beozia banatzen dituena. Itsasarteko portu nagusia Kalkis da.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q1137741
* Multimedia: Euripus Strait / Q1137741
# Euristenes

Euristenes, greziar mitologiaren arabera (grezieraz Εὐρυσθένης), heraklidetako bat izan zen, Heraklesen herenherenbiloba eta Aristodemoren semea. Bere anaia bikia zen Proklesekin batera, Esparta edo Lazedemonia lurraldea jaso zuten, Kresfontek, Temenok eta Oxilok Peloponeso harrapatu ondoren. Euristenes, Espartako erregeen Agiadar dinastiaren sortzaile mitikoa eta bere oinordeko izan zen Agis I.aren aita izan zen.
Euristenes, Egiptoren berrogeitamar seemetako bat ere izan zen. Bere emazte Monustek hil zuen, danaideetako bat zena.

## Kanpo estekak

* Datuak: Q960237
# Euristeo

Greziar mitologian, Euristeo (antzinako grezieraz: Εὐρυσθεύς, eu̯rystʰěu̯s ahoskatua) Tirintoko alegiazko erregea izan zen, Pertseo eta Peloperen ondorengoa. Herakles biziki gorrotatzen zuen; honek zoroaldian seme-alabak hil zituenean, zigor gisa "hamabi lanak" eginarazi zizkion. Heraklesen kontra gogor jardun zuen eta atenastarrek hil egin zuten. Homerok edo Euripidesek, berriz, Argosko erregetzat zuten.

## Erreferentziak

* ↑ Euskaltzaindiaren 82. araua: Grezia eta Erromako pertsonaia mitologikoak
* ↑ Harluxet Hiztegi Entziklopedikoa. Euristeo. .

## Kanpo estekak

* Datuak: Q212087
* Multimedia: Eurystheus / Q212087
# Euritako

    Artikulu hau euritik babesteko tresna eramangarriari buruzkoa da. Euritik babesteko jantzia gaitzat duten artikuluak Zira eta Gabardina dira.
Euritakoa edo aterkia euritik babesteko erabiltzen den tresna eramangarria da. Eusteko masta bat duen oihalezko edo plastikozko estalkia da. Oihala mastari lotzen zaio erradialki banaturik dauden artikulatutako hagatxo batzuen bitartez. Modu horretan, euritakoa itxi eta ireki daiteke, eramateko erosoagoa izan dadin.

## Kanpo estekak

* Datuak: Q41607
* Multimedia: Umbrellas / Q41607
# Erroma (argipena)

Erroma hitzarekin hainbat gauza ezberdin adierazten dira:

## Geografia

* Erroma, Italiako hiriburua.
* Rome (Georgia), AEBetako herria.
* Rome (New York), AEBetako herria.

## Historia

* Erroma (mitologia), izen bereko hiria adierazten duen jainkosa.
* Antzinako Erroma Erroma hiriaren inguruan sortu zen zibilizazioa izan zen. Zenbait garai bizi zituen:
** Erromatar Monarkia.
** Erromatar Errepublika.
** Erromatar Inperioa.
* Germaniako Erromatar Inperio Santua, Erdi Aroko erakunde politikoa.

## Zuzenbidea

* Erromako Ituna (1957), Europar Batasunaren sortzailea.

## Kirolak

* Associazione Sportiva Roma, futbol taldea.

## Artea

* Rome, telebistarako saila.
* Hiru pelikula:
** Roma, città aperta, 1945an Roberto Rossellinik zuzenduta.
** Roma (1972ko film), 1972an Federico Fellinik zuzenduta.
** Roma (2004ko film), 2004an Adolfo Aristarainek zuzenduta.
* Bideo-joko bi:
** Rome: Total War, 2004.
** Rome: Pathway to Power, 1992.
# Erroma (mitologia)

    Artikulu hau erromatar jainkosari buruzkoa da; beste esanahietarako, ikus «Erroma (argipena)».
Erroma (latinez: Dea Roma) erromatarren jainkosa izan zen, hiria pertsonifikatzen zuena. Lehen txanponetan antzeko irudia agertu arren, lehendabizikoz K.a. 195 inguruan Esmirnan gurtu zuten.

## Erreferentziak

* ↑ Tacito, Annales , 4.56

## Kanpo estekak

* Datuak: Q953033
* Multimedia: Dea Roma / Q953033
# Erromako Lorategi Botanikoa

Erromako Lorategi Botanikoa (italieraz: Orto Botanico di Roma) edo Erromako La Sapienza Unibertsitatearen Lorategi Botanikoa (italieraz: Orto Botanico dell'Università di Roma "La Sapienza") Erroma hiriburuko Corsini jauregian dagoen lorategi botanikoa da. Trastevere rionean kokaturik dago, Janikulo muinoaren maldetan.

## Historia

XVII. mendean Suediako Kristina erregina hogei urtez bizi izan zen Corsini jauregian eta honen babesean Accademia dell'Arcadia-ren bilerak egin ziren. Akademia honek Aita Santuaren lorategi botanikoak eraiki zituen jauregiaren ondoan.
Gaur egungo lorategiak ordea 1883an egin ziren, Italiar estatuak jauregia eskuratu ondoren alegia.

## Espezieak

3.000 landare espezietik gora aurkitzen dira lorategietan. Bereziki aipagarriak dira lorategi japoniarra, banbu basoa eta sendabelarren lorategia (Giardino dei Semplici), 300 espezie inguru dituena.
Negutegi ugari ere badaude kaktusak, bonsaiak, landare haragijaleak eta landare tropikal ugari mantentzen ditutenak.

## Iruditegia

* Corsini jauregia.
* Lorategi japoniarra.
* Banbuak.
* Iratzeen harana.
* Eskailerak eta urjauzia.

## Kanpo estekak

* (Italieraz) Webgune ofiziala
* Datuak: Q1072277
* Multimedia: Orto botanico (Roma) / Q1072277
# Erromako Ituna (1957)

Erromako Ituna nazioarteko itun bat izan zen, Alemaniako Errepublika Federalak, Frantziak, Herbehereek, Luxenburgok, Belgikak eta Italiak Erroman sinatu zutena 1957ko martxoaren 25ean. Europako Ekonomia Erkidegoaren sortze-hitzarmena izan zen, 1958ko urtarrilaren 1ean indarrean sartu zena.
Egun eta toki berean EURATOM (Energia Atomikorako Europako Erkidegoa) sortzeko ituna ere sinatu zen. Hori dela eta, sarritan Erromako Itunak izena pluralean erabiltzen da, bi itunak barne hartu nahi direnean. Europako Erkidegoaren eratzaileetako bat izan zen, 1951n Ikatzaren eta Altzairuaren Europako Erkidegoa sortu zuen Parisko Itunarekin batera.

## Erromako Ituna, artikuluak

2. artikulua. Itunaren helburua da, merkatu bateratua sortzeko eta estatu kideen politika ekonomikoak pixkanaka bateratzeko, hauek sustatzea: jarduera ekonomikoen garapen harmoniatsua Erkidego osoan, hazkunde etengabe eta orekatua eta gero eta egonkortasun handiagoa (...).
3. artikulua. a) Erkidegoko diren estatuen arteko aduana-eskubideak kentzea. b) Aduana-tarifa eta hirugarren estatuekiko merkataritza-politika bateratuak ezartzea. c) Pertsonek, zerbitzuek eta kapitalak libre zirkulatzeko oztopoak (...) kentzea.
Erromako Ituna, 1957ko martxoa.

## Erreferentziak

* ↑ Europako Batasunaren historia. Argia astekaria, 2004ko apirilak 4, CC BY-SA 3.0, argia.eus (Noiz kontsultatua: 2020-9-19).

## Kanpo estekak

* Europar Batasunaren Funtzionamenduari buruzko Tratatuaren bertsio kontsolidatua, ivap.euskadi.eus
* Datuak: Q167457
* Multimedia: Treaty of Rome / Q167457
2007/2009 ? :
| Ikatzaren eta Altzairuaren Europako Erkidegoa (IAEE) | Ikatzaren eta Altzairuaren Europako Erkidegoa (IAEE) | Ikatzaren eta Altzairuaren Europako Erkidegoa (IAEE) | Ikatzaren eta Altzairuaren Europako Erkidegoa (IAEE) | Ikatzaren eta Altzairuaren Europako Erkidegoa (IAEE) | | |
| | Euratom (Europako Energia Atomikoaren Erkidegoa) | Euratom (Europako Energia Atomikoaren Erkidegoa) | Euratom (Europako Energia Atomikoaren Erkidegoa) | Euratom (Europako Energia Atomikoaren Erkidegoa) | Euratom (Europako Energia Atomikoaren Erkidegoa) | Euratom (Europako Energia Atomikoaren Erkidegoa) |
| | Europako Ekonomia Erkidegoa (EEE) | Europako Ekonomia Erkidegoa (EEE) | Europako Erkidegoa (EE) | Europako Erkidegoa (EE) | Europako Erkidegoa (EE) | |
| | | ...Europako Erkidegoa: IAEE, EEE (EE, 1993), Euratom | Justizia eta Barne Arazoak (JBA) | | | | |
| Parisko Ituna | Erromako Ituna | Bruselako Ituna | Europako Agiri Bakuna | Maastrichteko Ituna | Amsterdamgo Ituna | Nizako Ituna | Lisboako Ituna |
| | | | "HIRU ZUTABEAK" – EEak (IAEE, EEE/EE, Euratom), ASPB, AKLPJ | "HIRU ZUTABEAK" – EEak (IAEE, EEE/EE, Euratom), ASPB, AKLPJ | "HIRU ZUTABEAK" – EEak (IAEE, EEE/EE, Euratom), ASPB, AKLPJ | |
# Erromako Klub Nautikoa

Erromako Klub Nautikoa Italiako hiriburua den Erroman dagoen klub nautiko pribatu bat da. Bere presidentea Claudio Gorelli da.

## Historia

1926ko azaroan sortua izan zen

## Aktibitatea

Aktibitate kultural eta sozialak bultzatzeaz gain, bere helburua bela, kirol arrantza, itsaspekaritza eta motonautika kirolak sustatzea da.

## Lehiaketa

Taldea Amerika Kopako 2013ko edizioko Challenger of the Record bihurtu zen, baina parte hartzeari uko egin zion, aurrekaririk gabeko erabaki bat hartuz.

## Kanpo estekak

* Datuak: Q387085
* Multimedia: Club Nautico di Roma / Q387085
# Erromako Afera

Erromako Afera Italiako gobernua eta aita santuen artean 1861etik 1929ra arte izan zen gatazka politiko baten izena da.
Italiak Erroma anexionatu nahi zuen garai hartan, eta horrek Egoitza Santuaren botere tenporala bertan behera utziko zuen. Gatazka horren bukaera Laterango Itunetan eman zen 1929an, Benito Mussolini eta Pio XI.ak sinatutako akordioekin. Garai honetan aita santuek euren burua (Pio IX.aren arabera) Vatikanon preso kontsideratu zuten.
1929an Laterango Itunak sinatu ondoren aita santuak erregulartasunez hasi ziren Erromako beste leku batzuk bisitatzen, Vatikano Hiritik kanpo, batez ere San Juan Laterangoaren basilika. Udan Castel Gandolfora bisitan ere joaten ziren, izera extraterritoriala duena, enbaxada gisa, baina ez dena Vatikano hiriaren parte.

## Kanpo estekak

* Datuak: Q1351925
# FC Astra Giurgiu

FC Astra Giurgiu (izen osoa Fotbal Club Astra Giurgiu) Errumaniako futbol talde bat da Giurgiu hirikoa. Errumaniako Kopa bat irabazi du.

## Historia

1921 urtean Ploiești hirian sortu zen Clubul Sportiv Astra-Română izenarekin. 1998 arte ez zen lehen mailara igo. Bost denboraldi egin zituen bertan eta 2003an Petrolul Ploiești-rekin elkartu zen. 2009 arte ez zen lehen mailara itzuli.
2012an Giurgiura joan zen eta izen berria hartu zuen, FC Astra Giurgiu. Urterik onena 2013-14 denboraldian izan zuen, Ligan bigarren egin eta Kopa irabazi baitzuen. 2016an azkenean bere lehenengo Liga txapelketa irabazi zuen. 2017an Kopako final berri bat jokatu zuen baina galtzaile atera zen.

## Palmaresa
### Errumanian: 3

* Errumaniako Liga (1): 2016.
* Errumaniako Kopa (1): 2014.
* Errumaniako Superkopa (1): 2014.

## Kanpo estekak

* (Errumanieraz) Webgune ofiziala
* Datuak: Q750322
* Multimedia: FC Astra Giurgiu / Q750322